ทานยาคุมฉุกเฉินที่มี 2 เม็ด ทานห่างกัน 12 ชั่วโมง ซึ่งเม็ดแรกทานไปได้ 1 ชั่วโมง แล้วอาเจียน จะต้องทานใหม่ซ้ำมั้ยค่ะ หรือต้องทำยังไงค่ะ
สวัสดีค่ะ หากกินยาคุมกำเนิดฉุกเฉินแล้วมีการอาเจียนภายใน 2 ชั่วโมงหลังรับประทานเข้าไป ควรจะกินเข้าไปซ้ำ ก็คือไปซื้อเม็ดแรกมากินเพิ่มค่ะ หลังจากนั้นอีก 12 ชั่วโมงให้กินเม็ดที่ 2 ต่อเข้าไปตามปกติแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก